**Kontrola plnenia uznesení**

Kontrola plnenia uznesení je predložená ako stály bod programu rokovania.

Uznesenia Miestneho zastupiteľstva Mestskej časti Košice-Sídlisko KVP zo XIV. rokovania zo dňa 11.06.2020 a z predchádzajúcich rokovaní navrhujeme zaradiť do úloh v plnení a splnených úloh takto:

**Splnené úlohy:**

**163/a zo dňa 11.06.2020** MieZ MČ Košice-Sídlisko KVP schvaľuje

doplnenie I. zmeny rozpočtu Mestskej časti Košice-Sídlisko KVP na rok 2020 podľa predloženého návrhu.

Spôsob splnenia: V zmysle schváleného uznesenia bolo doplnenie zapracované do I. zmeny rozpočtu Mestskej časti Košice-Sídlisko KVP na rok 2020. Uznesenie bolo splnené.

**163/b zo dňa 11.06.2020** MieZ MČ Košice-Sídlisko KVP schvaľuje

I. zmenu rozpočtu Mestskej časti Košice-Sídlisko KVP na rok 2020 podľa predloženého návrhu so schváleným doplnením.

Spôsob splnenia: V zmysle schváleného uznesenia bola I. zmena rozpočtu na rok 2020 zapracovaná do rozpočtu Mestskej časti Košice-Sídlisko KVP na rok 2020. Uznesenie bolo splnené.

**166 zo dňa 11.06.2020** MieZ MČ Košice-Sídlisko KVP

a) schvaľuje v § 4 ods. 3 znenie druhej vety takto: „Ak je návrh uznesenia predložený vo viacerých alternatívach, hlasuje

miestna rada v prvom rade o návrhu odporúčanom starostom“

b) schvaľuje doplnenie a  zmeny Rokovacieho poriadku Miestnej rady Mestskej časti Košice-Sídlisko KVP podľa

podľa predloženého návrhu.

Spôsob splnenia: Schválené doplnenie a zmeny boli zapracované do Rokovacieho poriadku Miestnej rady Mestskej časti Košice–Sídlisko KVP a po podpise štatutárnym orgánom bol rokovací poriadok dňa 17.06.2020 zaslaný všetkým poslancom miestneho zastupiteľstva. Uznesenie bolo splnené.

**167 zo dňa 11.06.2020** MieZ MČ Košice-Sídlisko KVP

a) schvaľuje v § 8 ods. 4 doplnenie „po otvorení“ a v § 8a ods. 3 doplnenie „alebo poslanca“

b) schvaľuje doplnenie Rokovacieho poriadku Miestneho zastupiteľstva Mestskej časti Košice-Sídlisko KVP podľa

podľa predloženého návrhu.

Spôsob splnenia: Schválené doplnenie bolo zapracované do Rokovacieho poriadku Miestneho zastupiteľstva Mestskej časti Košice–Sídlisko KVP a po podpise štatutárnym orgánom bol rokovací poriadok dňa 17.06.2020 zaslaný všetkým poslancom miestneho zastupiteľstva. Uznesenie bolo splnené.

**Úlohy v plnení:**

**140/a zo dňa 27.02.2020** MieZ MČ Košice-Sídlisko KVP žiada

starostu MČ Košice-Sídlisko KVP osloviť banky pôsobiace na území mesta Košice so žiadosťou o predloženie ponúk na poskytnutie dlhodobého úveru na dostavbu „Domu seniorov Mestskej časti Košice – KVP“ v  Drocárovom parku, Košice.

**140/b zo dňa 27.02.2020** MieZ MČ Košice-Sídlisko KVP poveruje

starostu Mestskej časti Košice-Sídlisko KVP k rokovaniam s Košickým samosprávnym krajom a Mestom Košice, vo veci možnej spolupráce pri riešení Domu seniorov Mestskej časti Košice - KVP v Drocárovom parku, Košice.

**141/b zo dňa 27.02.2020** MieZ MČ Košice-Sídlisko KVP žiada starostu

a) o vyžiadanie od kompetentných orgánov zoznamu vozidiel, ktoré majú na území MČ Košice-Sídlisko KVP povolené

vyhradené parkovacie miesto za úhradu

b) o zverejnenie zoznamu vyhradených parkovacích miest za úhradu na webovej stránke Mestskej časti Košice-Sídlisko

[www.mckvp.sk](http://www.mckvp.sk) v rozsahu názov ulice a evidenčné číslo vozidla

c) o vyzvanie kompetentných orgánov ku kontrole stavu vyhradených parkovacích miest za úhradu na území Mestskej

časti Košice-Sídlisko KVP.

Termín: do najbližšieho zasadnutia MZ

Informácia o plnení uznesenia: Na základe schváleného uznesenia bol listom zo dňa 05.03.2020 požiadaný Magistrát mesta Košice – Referát dopravy o spoluprácu pri plnení uznesenia - vo forme zaslania zoznamu vozidiel, ktoré majú na území mestskej časti vyhradené parkovacie miesto za úhradu a o kontrolu stavu týchto vyhradených parkovacích miest.

Dňa 26.06.2020 bol mestskej časti z Magistrátu mesta Košice doručený zoznam vozidiel – vyhradených parkovacích miest za úhradu, ku kontrole stavu týchto vyhradených parkovacích miest sa magistrát nevyjadril. Zverejnenie zoznamu v rozsahu názov ulice a evidenčné číslo vozidla nie je možné z dôvodu nepriamej identifikácie fyzickej osoby, čím by došlo k porušeniu zákona o ochrane osobných údajov.

**164 zo dňa 11.06.2020** MieZ MČ Košice-Sídlisko KVP

v súlade s § 9a ods. 9 zákona č. 138/1991 Zb. o majetku obcí v znení neskorších právnych predpisov, Štatútom mesta Košice a Zásadami hospodárenia a nakladania s majetkom Mestskej časti Košice – Sídlisko KVP **schvaľuje** nájom nebytového priestoru v budove Miestneho úradu Mestskej časti Košice – Sídlisko KVP:

* súp. č. stavby II. 1603, postavenej na pozemku parc. č. 3309/19 CKN, v k. ú. Grunt, obec Košice – Sídlisko KVP, okres Košice II o výmere 108 m2, zapísanej na LV č. 965,
* súp. č. stavby 1603, postavenej na pozemku parc. č. 3309/19 CKN, v k. ú. Grunt, obec Košice – Sídlisko KVP, okres Košice II o výmere 91,82 m2, zapísanej na LV č. 965

pre nájomcu Podnik služieb KVP s. r. o., Trieda KVP 1, 040 23 Košice, IČO: 52572005 z dôvodu hodného osobitného zreteľa za nájomné vo výške 1,- € /rok.

Osobitný zreteľ spočíva v osobe nájomcu, ktorým je právnická osoba, ktorej jediným spoločníkom je Mestská časť Košice - Sídlisko KVP. Podnik služieb KVP s. r. o. má štatút registrovaného sociálneho podniku podľa zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov, bol založený za účelom vykonávania verejnoprospešných činností pre Mestskú časť Košice – Sídlisko KVP v rámci výkonu kompetencií mestskej časti a jeho primárnym účelom nie je tvorba zisku.

**165 zo dňa 11.06.2020** MieZ MČ Košice-Sídlisko KVP

v súlade s § 9a ods. 9 zákona č. 138/1991 Zb. o majetku obcí v znení neskorších právnych predpisov, Štatútom mesta Košice a Zásadami hospodárenia a nakladania s majetkom Mestskej časti Košice – Sídlisko KVP **schvaľuje** nájom motorového vozidla PIAGGIO PORTER MAXXI, EČV KE692MS, VIN ZAPS90RGW00002549, pre nájomcu Podnik služieb KVP s. r. o., Trieda KVP 1, 040 23 Košice, IČO: 52572005 z dôvodu hodného osobitného zreteľa za nájomné vo výške 1200,- € /rok.

Osobitný zreteľ spočíva v osobe nájomcu, ktorým je právnická osoba, ktorej jediným spoločníkom je Mestská časť Košice - Sídlisko KVP. Podnik služieb KVP s. r. o. má štatút priznaného sociálneho podniku podľa zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov, bol založený za účelom vykonávania činností pre Mestskú časť Košice – Sídlisko KVP vo verejnom záujme v rámci výkonu kompetencií mestskej časti a jeho primárnym účelom nie je tvorba zisku.

**170 zo dňa 11.06.2020** MieZ MČ Košice-Sídlisko KVP schvaľuje

Manuál tvorby verejných priestranstiev – zeleň v Mestskej časti Košice-Sídlisko KVP podľa predloženého návrhu s výhradou na opravu gramatických a štylistických chýb.

Spracovali :

Ing. Roman Matoušek, zástupca starostu

JUDr. Magdaléna Balážová, právne oddelenie